ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 28.11.1997 
COM(97)631 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία εξουσιοδοτείται το Βασίλειο της Δανίας να εφαρμόζει ή να συνεχίσει 
να εφαρμόζει σε ορισμένα πετρελαιοειδή που χρησιμοποιούνται για 
συγκεκριμένους σκοπούς μειώσεις ή απαλλαγές από τον ειδικό φόρο κατανάλωσης 
σύμφωνα με τη διαδικασία που προβλέπεται από το άρθρο 8, παράγραφος 4, της 
οδηγίας 92/81/ΕΟΚ 
(υποβληθείσα από την Επιτροπή) 

ΑΙΤΙΟΛΟΓΙΚΗ ΚΚΘΕΣΗ 
Βάσει του άρθρου 8, παράγραφος 4, της οδηγίας 92/81/ΕΟΚ του Συμβουλίου1 για 
την εναρμόνιση των διαρθρώσεων των ειδικών φόρων κατανάλωσης που 
επιβάλλονται στα πετρελαιοειδή, το Συμβούλιο, αποφασίζοντας ομόφωνα έπειτα 
από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος 
να χορηγήσει απαλλαγές ή μειώσεις των ειδικών φόρων κατανάλωσης για λόγους 
ειδικής πολιτικής. 
Οι δανικές αρχές ενημέρωσαν την Επιτροπή ότι επιθυμούν να εφαρμόσουν 
διαφοροποιημένους συντελεστές ειδικών φόρων κατανάλωσης στη βενζίνη. Αυτοί 
οι συντελεστές των ειδικών φόρων κατανάλωσης θα εξαρτώνται (χπό την 
περιεκτικότητα της βενζίνης σε βενζόλιο. 
Σύμφωνα με τις διατάξεις της οδηγίας, αυτή η αίτηση κοινοποιήθηκε στα κράτη 
μέλη. 
Η οδηγία προβλέπει ότι η Επιτροπή εξετάζει περιοδικά αυτές τις απαλλαγές και 
μειώσεις. Αν η Επιτροπή κρίνει ότι δεν είναι δυνατόν να διατηρηθούν πλέον επειδή 
νοθεύουν τον ανταγωνισμό ή στρεβλώνουν τη λειτουργία της εσωτερικής αγοράς ή 
για λόγους που σχετίζονται με την πολιτική της Κοινότητας στον τομέα της 
προστασίας του περιβάλλοντος, υποβάλλει τις κατάλληλες προτάσεις στο 
Συμβούλιο. Σε κάθε περίπτωση, αυτή η παρέκκλιση πρέπει να εξεταστεί το 
αργότερο στις 31 Δεκεμβρίου 1999, ημερομηνία λήξεως της ισχύος της απόφασης 
εξουσιοδότησης. Το Συμβούλιο εξετάζει την κατάσταση με βάση την πρόταση της 
Επιτροπής και αποφασίζει αν πρέπει να την καταργήσει, να την τροποποιήσει ή να 
την επεκτείνει. 
ΕΕ αριθ. L 316 της 31ης Οκτωβρίου 1992, σ. 12 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία εξουσιοδοτείται το Βασίλειο της Δανίας να εφαρμόσει ή να συνεχίσει 
να εφαρμόζει σε ορισμένα πετρελαιοειδή που χρησιμοποιούνται για 
συγκεκριμένους σκοπούς μειώσεις ή απαλλαγές από τους ειδικούς φόρους 
κατανάλωσης σύμφωνα με τη διαδικασία που προβλέπεται από το άρθρο 8, 
παράγραφος 4, της οδηγίας 92/81/ΕΟΚ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη τη Συνθήκη για την ίδρυση της Ευρωπαϊκής Κοινότητας, 
την οδηγία 92/81/ΕΟΚ του Συμβουλίου, της 19ης Οκτωβρίου 1992, για την 
εναρμόνιση των διαρθρώσεων των ειδικών φόρων κατανάλωσης που επιβάλλονται 
στα πετρελαιοειδή, και ιδίως το άρθρο 8, παράγραφος 4, 
την πρόταση της Επιτροπής, 
Εκτιμώντας: 
ότι δυνάμει του άρθρου 8, παράγραφος 4, της οδηγίας 92/81/ΕΟΚ, το Συμβούλιο, 
αποφασίζοντας ομόφωνα έπειτα από πρόταση της Επιτροπής, μπορεί να 
εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις του 
ειδικού φόρου κατανάλωσης που επιβάλλεται στα πετρελαιοειδή για λόγους ειδικής 
πολιτικής· 
ότι οι δανικές αρχές κοινοποίησαν στην Επιτροπή την πρόθεση τους να 
εφαρμόσουν, το νωρίτερο από την 1η Ιανουαρίου 1998, διαφοροποιημένους 
συντελεστές ειδικών φόρων κατανάλωσης, στη βενζίνη ανάλογα με την 
περιεκτικότητα της σε βενζόλιο, διαφοροποίηση για την οποία θα πρέπει να 
εφαρμοστεί η διαδικασία που προβλέπεται από το άρθρο 8, παράγραφος 4· 
ότι τα άλλα κράτη μέλη ενημερώθηκαν γι' αυτήν την κοινοποίηση· 
ότι η Επιτροπή και όλα τα κράτη μέλη δέχονται ότι (χυτή η διαφοροποίηση 
δικαιολογείται για λόγους που σχετίζονται με την περιβαλλοντική πολιτική και ότι 
δεν δημιουργεί στρεβλώσεις στον ανταγωνισμό και δεν παρεμποδίζει τη λειτουργία 
της εσωτερικής αγοράς· 
ότι η Επιτροπή εξετάζει σε τακτά χρονικά διαστήματα τις μειώσεις και απαλλαγές 
για να διαπιστώσει κατά πόσο συμβιβάζονται με την λειτουργία της εσωτερικής 
αγοράς ή με την πολιτική της Κοινότητας στον τομέα της προστασίας του 
περιβάλλοντος· 
ότι η Δανία ζήτησε μια διαφοροποίηση η οποία θα εφαρμόζεται το νωρίτερο από 
την 1η Ιανουαρίου 1998 και ότι το Συμβούλιο θα επανεξετάσει την παρούσα 
διαφοροποίηση βάσει εκθέσεως της Επιτροπής πριν από τις 31 Δεκεμβρίου 1999, 
ημερομηνία λήξεως της ισχύος της εξουσιοδότησης που παρέχεται από την 
παρούσα απόφαση· 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Αοθοο 
Μέχρι τις·31 Δεκεμβρίου 1999 και σύμφωνα με τις διατάξεις του άρθρου 8, 
παράγραφος 4, της οδηγίας 92/81/ΕΟΚ, η Δανία εξουσιοδοτείται να εφαρμόζει 
διαφορετικούς συντελεστές όσον αφορά τους ειδικούς φόρους κατανάλωσης που 
επιβάλλονται στη βενζίνη, υπό τον όρο ότι οι εν λόγω συντελεστές θα πληρούν τις 
προϋποθέσεις που προβλέπονται από την οδηγία 92/82/ΕΟΚ του Συμβουλίου της 
19ης Οκτωβρίου 1992, για την προσέγγιση των συντελεστών των ειδικών φόρων 
κατανάλωσης που επιβάλλονται στα πετρελαιοειδή 2 και ιδιαίτερα τους ελάχιστους 
συντελεστές που καθορίζονται στα άρθρα 3 και 4 αυτής της οδηγίας. 
Αοθοο 2 
Η παρούσα απόφαση απευθύνεται στο Βασίλειο της Δανίας. 
Έγινε στις Βρυξέλλες, Για το Συμβούλιο 
Ο Πρόεδρος 
2 ΕΕ αριθ. L 316 της 31ης Οκτωβρίου 1992, σ. 19 
ISSN 0254-1483 
COM(97) 631 τελικό 
ΕΓΓΡΑΦΑ 
GR 12 10 08 
Αριθ. καταλόγου : CB-CO-97-648-GR-C 
ISBN 92-78-28234-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
S"